EL Επίσημη Εφημερίδα της Ευρωπαϊκής Ένωσης C 243/13

Απόφαση του Γενικού Δικαστηρίου της 27ης Ιουνίου 2012 — Microsoft κατά Επιτροπής

(Υπόθεση T-167/08) (1)

(Ανταγωνισμός - Κατάχρηση δεσπόζουσας θέσεως - Λειτουργικά συστήματα για προσωπικούς υπολογιστές πελάτη - Λειτουργικά συστήματα για διακομιστές ομάδας εργασίας - Άρνηση της κατέχουσας δεσπόζουσα θέση επιχειρήσεως να παράσχει τις σχετικές με τη διαλειτουργικότητα πληροφορίες και να επιτρέψει τη χρήση τους - Εκπλήρωση των υποχρεώσεων που απορρέουν από απόφαση με την οποία διαπιστώνεται παράβαση και επιβάλλονται μέτρα συμπεριφοράς - Χρηματική ποινή)

2012/C 243/24

Γλώσσα διαδικασίας: η αγγλική

Διάδικοι

Προσφεύγουσα: Microsoft Corp. (Redmond, Ουάσιγκτον, ΗΠΑ) (εκπρόσωποι: J.-F. Bellis και I. Forrester, δικηγόροι)

Καθής: Ευρωπαϊκή Επιτροπή (εκπρόσωποι: Θ. Χριστοφόρου, V. Di Bucci, F. Castillo de la Torre και N. Khan)

Παρεμβαίνουσες υπέρ της προσφεύγουσας: The Computing Technology Industry Association, Inc. (Oakbrook Terrace, Ιλλινόις, ΗΠΑ) (εκπρόσωποι: G. van Gerven και T. Franchoo, δικηγόροι) και Association for Competitive Technology, Inc. (Ουάσιγκτον, DC, ΗΠΑ) (εκπρόσωποι: αρχικώς D. Went και H. Pearson, solicitors, στη συνέχεια H. Mercer, QC)

Παρεμβαίνουσες υπέρ της καθής: Free Software Foundation Europe eV (Αμβούργο, Γερμανία) και Samba Team (Νέα Υόρκη, Νέα Υόρκη, ΗΠΑ) (εκπρόσωποι: C. Piana και T. Ballarino, δικηγόροι)· Software & Information Industry Association (Ουάσιγκτον, DC) (εκπρόσωποι: T. Vinje και D. Dakanalis, solicitors, και Α. Τόμτσης, δικηγόρος)· European Committee for Interoperable Systems (ECIS) (Βρυξέλλες, Βέλγιο) (εκπρόσωποι: T. Vinje, solicitor, M. Dolmans, N. Dodoo και A. Ferti, δικηγόροι)· International Business Machines Corp. (Armonk, Νέα Υόρκη, ΗΠΑ) (εκπρόσωποι: M. Dolmans και T. Graf, δικηγόροι)· Red Hat, Inc. (Wilmington, Delaware, ΗΠΑ) (εκπρόσωποι: C.-D. Ehlermann, S. Völcker, δικηγόροι, και C. O’Daly, solicitor)· και Oracle Corp. (Redwood Shores, Καλιφόρνια, ΗΠΑ) (εκπρόσωποι: T. Vinje, solicitor, και D. Paemen, δικηγόρος)

Αντικείμενο

Αίτημα ακυρώσεως της αποφάσεως C(2008) 764 τελικό της Επιτροπής, της 27ης Φεβρουαρίου 2008, για τον καθορισμό του οριστικού ύψους της χρηματικής ποινής που επιβλήθηκε στη Microsoft Corporation με την απόφαση Ε(2005) 4420 τελικό (Υπόθεση COMP/C-3/37.792 — Microsoft) και, επικουρικώς, αίτημα ακυρώσεως ή μειώσεως της χρηματικής ποινής που επιβλήθηκε με την απόφαση αυτή στην προσφεύγουσα.

Διατακτικό

Το Γενικό Δικαστήριο αποφασίζει:

1) Η επιβληθείσα στη Microsoft Corp. χρηματική ποινή με το άρθρο 1 της αποφάσεως C(2008) 764 τελικό της Επιτροπής, της 27ης Φεβρουαρίου 2008, για τον καθορισμό του οριστικού ύψους της χρηματικής ποινής που επιβλήθηκε στη Microsoft Corporation με την απόφαση Ε(2005) 4420 τελικό (Υπόθεση COMP/C-3/37.792 — Microsoft) καθορίζεται σε 860 εκατομμύρια ευρώ.

2) Η Microsoft φέρει τα δικαστικά της έξοδα, καθώς και το 95 % των εξόδων της Ευρωπαϊκής Επιτροπής, εξαιρουμένων των εξόδων της Επιτροπής που σχετίζονται με τις παρεμβάσεις της The Computing Technology Industry Association, Inc. και της Association for Competitive Technology, Inc., και το 80 % των δικαστικών εξόδων της Free Software Foundation Europe e.V. και της Samba Team, της Software & Information Industry Association, της European Committee for Interoperable Systems, της International Business Machines Corp., της Red Hat Inc. και της Oracle Corp.

3) Η Επιτροπή φέρει το 5 % των δικαστικών της εξόδων, εξαιρουμένων των εξόδων που σχετίζονται με τις παρεμβάσεις της The Computing Technology Industry Association, Inc. και της Association for Competitive Technology, Inc.

4) Η The Computing Technology Industry Association και η Association for Competitive Technology φέρουν εκάστη τα δικαστικά έξοδά της καθώς και τα δικαστικά έξοδα της Επιτροπής που σχετίζονται με τις παρεμβάσεις τους.

5) Η Free Software Foundation Europe και η Samba Team, η Software& Information Industry Association, η European Committee for Interoperable Systems, η International Business Machines, η Red Hat και η Oracle φέρουν το 20 % των δικαστικών τους εξόδων.

(1) ΕΕ C 171 της 5.7.2008.